**Lietošanas instrukcija: informācija lietotājam**

**Urosept apvalkotās tabletes**

*Extractum spissum compositum ex: Betulae folium, Petroselini radix, Phaseoli pericarpium; Chamomillae herbae extractum siccum*, *Vitis idaeae folii extractum siccum*, *Phaseoli pericarpium pulvis*, *Kalii citras*, *Natrii citras*

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis Jūsu ārsts vai farmaceits.

* Saglabājiet šo instrukciju! Iespējams, ka vēlāk to vajadzēs pārlasīt.
* Ja Jums nepieciešama papildus informācija vai padoms, vaicājiet savam ārstam vai farmaceitam.
* Ja Jums rodas jebkādas blakusparādības, konsultējieties ar savu ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
* Ja pēc 14 dienām Jūs nejūtaties labāk vai jūtaties sliktāk, Jums jākonsultējas ar savu ārstu.

**Šajā instrukcijā varat uzzināt**:

1. Kas ir Urosept un kādam nolūkam to lieto
2. Kas Jums jāzina pirms Urosept lietošanas
3. Kā lietot Urosept
4. Iespējamās blakusparādības
5. Kā uzglabāt Urosept
6. Iepakojuma saturs un cita informācija

**1. Kas ir Urosept un kādam nolūkam to lieto**

Urosept ir tradicionāli lietotas zāles ar vieglu diurētisku iedarbību. Šo zāļu efektivitāte zemāk minēto indikāciju gadījumā ir pierādīta vienīgi pamatojoties uz ilgstošu lietošanu un pieredzi.

Urosept lieto kā palīglīdzekli urīnceļu infekciju un nefrolitiāzes (nierakmeņi) gadījumos.

Ja pēc 14 dienām Jūs nejūtaties labāk vai jūtaties sliktāk, Jums jākonsultējas ar savu ārstu.

**2. Kas Jums jāzina pirms Urosept lietošanas**

**Nelietojiet Urosept šādos gadījumos:**

* ja Jums ir alerģija pret aktīvajām vielām, kurvjziežu *(Asteraceae* jeb *Compositae)* dzimtas augiem vai kādu citu (6. punktā minēto) šo zāļu sastāvdaļu;

**Brīdinājumi un piesardzība lietošanā**

Pirms Urosept lietošanas konsultējieties ar savu ārstu vai farmaceitu:

* ja Jums ir tūska, ko izraisījusi sirds vai nieru mazspēja;
* ja Jūs vai Jūsu bērns ir jaunāks par 12 gadiem, jo trūkst informācija par lietošanas drošumu šajā vecuma grupā.

Pētersīļa saknes ekstrakts var izraisīt fotosensitivitātes reakcijas, tāpēc pacientiem ar gaišu sejas krāsu saules gaismas ietekmē ir iespējams neliels ādas reakciju risks.

**Citas zāles un Urosept**

Pastāstiet savam ārstam vai farmaceitam par visām zālēm, kuras lietojat, esat lietojis pēdējā laikā vai varētu lietot.

Līdz šim nav ziņots par mijiedarbību ar citām zālēm.

**Grūtniecība, barošana ar krūti un fertilitāte**

Ja Jūs esat grūtniece vai barojat bērnu ar krūti, ja domājat, ka Jums varētu būt iestājusies grūtniecība vai arī Jūs plānojat grūtniecību, pirms šo zāļu lietošanas konsultējieties ar savu ārstu vai farmaceitu.

Tā kā nav datu, kas apstiprinātu Urosept lietošanas drošību grūtniecības un krūts barošanas periodā, tāpēc šīs zāles nedrīkst lietot grūtnieces un mātes, kuras baro bērnu ar krūti.

**Transportlīdzekļu vadīšana un mehānismu apkalpošana**

Urosept neietekmē spēju vadīt transportlīdzekļus un apkalpot mehānismus.

**Urosept satur laktozes monohidrātu un saharozi**

Ja Jūsu ārsts ir teicis, ka Jums ir kāda cukura nepanesība, pirms lietojat šīs zāles, konsultējieties ar savu ārstu.

**3. Kā lietot Urosept**

Vienmēr lietojiet šīs zāles tieši tā, kā aprakstīts šajā instrukcijā vai kā Jūsu ārsts vai farmaceits Jums teicis. Neskaidrību gadījumā vaicājiet savam ārstam vai farmaceitam.

*Pieaugušie, gados vecāki cilvēki un pusaudži no 12 gadu vecuma*

Ja ārsts nav nozīmējis savādāk, jālieto 2 tabletes trīs reizes dienā (tabletes jānorij, uzdzerot glāzi ūdens).

Ārsta uzraudzībā Urosept var lietot arī ilgstoši (un vienlaicīgi ar citām zālēm).

Ja Jums liekas, ka Urosept iedarbība ir par stipru vai par vāju, konsultējieties ar savu ārstu vai farmaceitu.

**Ja Jūs esat lietojis Urosept vairāk nekā noteikts**

Ja Jūs vai kāds cits ir lietojis vairāk Urosept nekā noteikts, sazinieties ar savu ārstu vai tuvākās slimnīcas neatliekamās palīdzības nodaļu.

**Ja Jūs esat aizmirsis lietot Urosept**

Nelietojiet dubultu devu, lai aizvietotu aizmirsto devu.

Ja Jums ir kādi jautājumi par šo zāļu lietošanu, jautājiet savam ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Līdz šim nav ziņots par blakusparādībām.

Pētersīļa saknes ekstrakts var izraisīt fotosensitivitātes reakcijas, tāpēc pacientiem ar gaišu sejas krāsu saules gaismas ietekmē ir iespējams neliels ādas reakciju risks.

**Ziņošana par blakusparādībām**

Ja Jums rodas jebkādas blakusparādības, konsultējieties ar savu ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši, Zāļu valsts aģentūrai, Jersikas ielā 15, Rīgā, LV 1003. Tālr.: +371 67078400; Fakss: +371 67078428.

Tīmekļa vietne: [www.zva.gov.lv](http://www.zva.gov.lv)

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Urosept**

Uzglabāt šīs zāles bērniem neredzamā un nepieejamā vietā.

Nelietot šīs zāles pēc derīguma termiņa beigām, kas norādīts uz kartona kastītes pēc „Termin ważności (EXP):”. Derīguma termiņš attiecas uz norādītā mēneša pēdējo dienu.

Uzglabāt temperatūrā līdz 25°C.

Neizmetiet zāles kanalizācijā vai sadzīves atkritumos. Vaicājiet savam farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Urosept satur**

Katra apvalkotā tablete satur šādas aktīvās vielas:

* 86,2 mg biezo komplekso ekstraktu no bērza lapām, pētersīļa saknes, pupiņu pākstis (*Extractum spissum compositum* (4-7:1) *ex: Betulae folium 4.40 p., Petroselini radix 2*.*66 p., Phaseoli pericarpium 1.00 p.*, ekstraģents: 90% metilspirts [tilp./v]);
* 8 mg kumelītes lakstu sausā ekstrakta (*Chamomillae herbae extractum siccum* (7-9:1), ekstraģents: ūdens);
* 26 mgbrūkleņu lapu sausā ekstrakta (*Vitis idaeae folii extractum siccum* (3-6:1), ekstraģents*: ūdens);*
* 78 mgpupiņu pākšupulveri *(Phaseoli pericarpium pulvis*);
* 19 mg kālija citrātu (*Kalii citras*);
* 16 mg nātrija citrātu (*Natrii citras)*.

Citas sastāvdaļas ir citronskābes monohidrāts, saharoze, laktozes monohidrāts, kartupeļu ciete, magnija stearāts, talks, sausais akāciju pulveris, indigotīns (E132) un Capol 1295 (bišu vaska (E901) un karnaubas vaska (E903) maisījums).

**Urosept ārējais izskats un iepakojums**

Zilas, apaļas, abpusēji izliektas apvalkotās tabletes ar iespējami tumšākas krāsas apvalku un brūni dzeltenīgu pildījumu.

Al/PVH blisteri pa 15 tabletēm iepakoti kartona kastītēs (pa 60 tabletēm).

**Informācija uz primārā marķējuma:**

UROSEPT® apvalkotās tabletes

Herbapol Poznań

Sērija (Lot) un Derīgs līdz (EXP)

**Reģistrācijas apliecības īpašnieks un ražotājs**

Poznań Herbal Company “Herbapol” S.A., 61-896 Poznań, ul. Towarowa 47/51, Polija

Paralēli importēto zāļu izplatītājs un pārpakotājs Latvijā:

SIA „MAGNUM MEDICAL”, Ulbrokas ielā 23, Rīga, LV-1021, t.67718700

Paralēli importēto zāļu izplatīšanas atļaujas Nr. I000455.

Paralēli importēto zāļu izplatīšanas atļaujas turētājs lietošanas instrukciju pēdējo reizi pārskatījis 02/2018.